《凤嶂旸晖》
明代·白莹

青山昔日凤凰鸣，从此高冈肇异名。日色曈昽天色晓，霞光灿烂曙光晴。

九苞叶律随羲驭，五彩呈祥入舜城。自有才人班瑞曲，不劳秦女巧吹笙。

作者简介：白莹（?—1458） 明广东乐昌人，字润禧。正统十三年进士。授户科给事中。忠鲠自持，上疏请录死难诸臣，后又上疏劾罢乐昌河泊所及减桑丝红船税额。